stanford-oval/wikipedia huggingface dataset:
קרן גשר לקולנוע רב תרבותי
הערות שוליים

↑  חוק הקולנוע, תשנ"ט-1999
↑  פרסים ליוצרים ישראלים בפסטיבל ימי קולנוע יהודי, באתר הארץ, 13 בדצמבר 2001
↑  גילי איזיקוביץ, "השותף הסמוי" בהפקות הטלוויזיה הישראליות, באתר הארץ, 5 במאי 2010
↑  מתן שירם, ‏400 אלף שקל יוענקו לתסריט המצטיין בנושא איכות הסביבה, באתר גלובס, 30 בספטמבר 2009
↑  גואל פינטו, זיו נווה מונתה למנהלת קרן גשר, באתר הארץ, 18 בינואר 2005
↑  "הארץ", תחרות התסריט הקצר של "הארץ" סם שפיגל וקרן גשר יוצאת לדרך, באתר הארץ, 21 במרץ 2016
↑  נירית אנדרמן, ליהודים בלבד: קרן קולנוע חדשה בשטחים מעוררת ביקורת, באתר הארץ, 28 באוקטובר 2019
↑  נירית אנדרמן, קרן גשר פרשה מקרן הקולנוע בגדה המערבית, באתר הארץ, 15 בדצמבר 2019
קמיל מופה

קמיל מופה (בצרפתית: Camille Muffat; ‏28 באוקטובר 1989 – 9 במרץ 2015) הייתה שחיינית מצרפת, האלופה האולימפית במשחה ל-400 מטר חופשי (לונדון 2012), בעלת 3 מדליות אולימפיות אחת מכל סוג, שיאנית עולם במשחים ל-400 מטר חופשי ול-800 מטר חופשי (בריכת 25 מטר), בעלת 4 מדליות ארד מאליפויות העולם (שנגחאי 2011 וברצלונה 2013) ואלופת עולם (בריכת 25 מטר) במשחה ל-200 מטר חופשי. נהרגה בתאונת מסוק.
ביוגרפיה

מופה נולדה בניס.
באליפות אירופה בשחייה שנערכה באיינדהובן, הולנד במרץ 2008 זכתה מופה במדליית ארד במשחה ל-200 מטר מעורב אישי בתוצאה של 2:13.63 דקות, אחרי מיריה בלמונטה מספרד שקבעה שיא תחרות חדש של 2:11.16 דקות ואוולין וראסטו מהונגריה (2:12.93 דקות).
באולימפיאדת בייג'ינג (2008) סיימה מופה במקום חמישי במשחה שליחות 4x200 מטר חופשי בתוצאה של 7:50.66 דקות, כשחיינית אחרונה היא קבעה ב"זינוק שליחות" תוצאה של 1:57.52 דקות, במקום 12 במשחה ל-200 מטר מעורב אישי בתוצאה של 2:12.36 דקות ובמקום 19 במשחה ל-400 מטר מעורב אישי בתוצאה של 4:40.29 דקות.
באליפות העולם בשחייה שנערכה ברומא, איטליה בשנת 2009 סיימה מופה במקום שמיני במשחה ל-200 מטר מעורב אישי בתוצאה של 2:10.85 דקות ובמקום שיבי במשחה לשליחות 4x200 מטר חופשי בשיא צרפת חדש של 7:48.44 דקות. כשחיינית אחרונה היא קבעה ב"זינוק שליחות" תוצאה של 1:56.82 דקות.
באליפות אירופה בשחייה שנערכה בבודפשט, הונגריה באוגוסט 2010 זכתה מופה במדליית כסף במשחה שליחות 4x200 מטר חופשי בתוצאה של 7:52.69 דקות, אחרי הונגריה (7:52.49 דקות) ובריטניה (7:55.29 דקות). באליפות העולם בשחייה (בריכת 25 מטר) שנערכה בדובאי, איחוד האמירויות הערביות בדצמבר אותה שנה היא זכתה בשתי מדליות, זהב וארד. מדליית זהב במשחה ל-200 מטר חופשי בשיא תחרות חדש של 1:52.29 דקות, לפני קייטי הוף מארצות הברית (1:52.91 דקות) וקיילי פלמר מאוסטרליה (1:52.96 דקות). ארבעה ימים קודם לכן, היא זכתה במדליית ארד במשחה שליחות 4x200 מטר חופשי בשיא אירופה חדש של 7:38.33 דקות, אחרי סין שקבעה שיא עולם חדש של 7:35.94 דקות ואוסטרליה (7:37.57 דקות) כשחיינית ראשונה היא קבעה שיא תחרות חדש בתוצאה של 1:53.17 דקות. נוסף לכך, היא סיימה במקום רביעי במשחה ל-100 מטר חופשי בשיא אישי חדש של 52.41 שניות
ביוגרפיה > שתי מדליות ארד באליפות העולם

באליפות העולם בשחייה שנערכה בשאנגחאי, סין בשנת 2011 זכתה מופה בשתי מדליות ארד, במשחה ל-200 מטר חופשי בתוצאה של 1:56.10 דקות, אחרי פדריקה פלגריני מאיטליה (1:55.58 דקות) וקיילי פלמר (1:56.04 דקות) ובמשחה ל-400 מטר חופשי בתוצאה של 4:04.06 דקות, שוב אחרי פלגריני (4:01.97 דקות) ורבקה אדלינגטון מבריטניה (4:04.01 דקות). נוסף לכך, היא סיימה במקום רביעי במשחה שליחות 4x200 מטר בתוצאה של 7:52.22 דקות, כשחיינית ראשונה היא קבעה תוצאה של 1:57.83 דקות ובמקום תשיעי במשחה ל-100 מטר חופשי בתוצאה של 54.28 שניות.
באליפות צרפת בשחייה שנערכה בדנקרק, בצפון צרפת לחופי הים הצפוני ב-19 במרץ קבעה 2012 קבעה מופה שיא צרפתי חדש של 4:01.13 דקות. במסגרת סבב תחרויות "מאר נוסטרום" בתחרות שנערכה בקנה או רוסיו, בדרום צרפת לחופי הים התיכון ב-6 ביוני אותה שנה היא קבעה במשחה ל-200 מטר חופשי שיא צרפת של 1:54.66 דקות, והוכיחה שהיא מוכנה היטב למשחקים האולימפיים.
ביוגרפיה > אלופה אולימפית

באולימפיאדת לונדון (2012) זכתה מופה ב-3 מדליות, אחת מכל סוג. מדליית זהב במשחה ל-400 מטר חופשי בשיא אולימפי חדש של 4:01.45 דקות, לפני אליסון שמיט שקבעה שיא אמריקאי חדש של 4:01.77 דקות והאלופה האולימפית היוצאת רבקה אדלינגטון (4:03.01 דקות). מדליית כסף במשחה ל-200 מטר חופשי בתוצאה של 1:55.58 דקות, אחרי אליסון שמיט שקבעה שיא אולימפי חדש של 1:53.61 דקות ולפני ברונט באראט מאוסטרליה (1:55.81 דקות) ומדליית ארד במשחה שליחות 4x200 מטר חופשי בתוצאה של 7:47.49 דקות, אחרי ארצות הברית שקבעה שיא אולימפי חדש של 7:42.92 דקות ואוסטרליה (7:44.41 דקות). כשחיינית ראשונה היא קבעה תוצאה של 1:55.51 דקות.
ביוגרפיה > שיאנית עולם

באליפות צרפת בשחייה (בריכת 25 מטר) שנערכה באנז'ה ב-16 בנובמבר אותה שנה קבעה מופה במשחה ל-800 מטר חופשי שיא עולם חדש של 8:01.06 דקות, שיפור לשיא בן ה-4 שנים של אלסיה פיליפי מאיטליה (8:04.53 דקות). שבוע לאחר מכן, באליפות אירופה בשחייה (בריכת 25 מטר) שנערכה בשארטר שבצרפת זכתה ב-3 מדליות זהב במשחה ל-200 מטר חופשי בתוצאה של 1:52.20 דקות במשחה ל-400 מטר חופשי בשיא עולם חדש של 3:54.85 דקות ובמשחה שליחים 4x50 מטר משולב חופשי.
באליפות העולם שנערכה בברצלונה שבספרד בשנת 2013 זכתה מופה בשתי מדליות ארד, במשחה ל-200 מטר חופשי בתוצאה של 1:55.72, אחרי מליסה פרנקלין מארצות הברית (1:54.81 דקות) ופדריקה פלגריני (1:55.14 דקות) ובמשחה שליחות 4x200 מטר חופשי בתוצאה של 7:48.43 דקות, אחרי ארצות הברית (7:45.14 דקות) ואוסטרליה (7:47.08 דקות). נוסף לכך, היא סיימה במקום שביעי במשחה ל-400 מטר חופשי בתוצאה של 4:07.67 דקות, בשלב המוקדמות היא קבעה תוצאה של 4:05.53 דקות ועלתה מהמקום החמישי.
ביוגרפיה > מותה

במרץ 2015 השתתפה קמיל מופה בתוכנית המציאות Dropped, יחד עם קבוצה של כוכבי ספורט צרפתים. היא הייתה אחת מעשרה נוסעים ואנשי צוות שנהרגו כאשר שני מסוקים התנגשו באוויר בזמן צילום התוכנית בצפון-מערב ארגנטינה.
שיאים אישיים > בריכה אולימפית

100 מטר חופשי: 53.97 שניות (2011)
200 מטר חופשי: 1:54.66 דקות (2012)
400 מטר חופשי: 4:01.13 דקות (2012)
800 מטר חופשי: 8:23.60 דקות (2012)
200 מטר מעורב אישי: 2:09.37 דקות (2009) שיא אירופה בעבר
400 מטר מעורב אישי: 4:38.23 דקות (2008)
שיאים אישיים > בריכת 25 מטר

200 מטר חופשי: 1:52.20 דקות (2012)
400 מטר חופשי: 3:54.85 דקות (2012) שיא עולם
800 מטר חופשי: 8:01.06 דקות (2012) שיא עולם
ראו גם

מדיה וקבצים בנושא  בוויקישיתוף
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
הערות שוליים

↑  תחרות שליחים שבה השתתפו בכל קבוצה שני שחיינים ושתי שחייניות ששחו את סגנון החתירה.
| --- | --- |
בקרת זהויות :  GND: 1285597222  SUDOC: 184203821  VIAF: 315537494   WorldCat (עם VIAF): 315537494
קפלת הגולגולות

| --- | --- |

 מידע כללי
 סוג:  קפלה 
 מיקום:  קודובה–זדרוי 
 מדינה:  פולין 
 הקמה ובנייה
 חומרי בנייה:  לבנה 
 קואורדינטות:  50°27′06″N 16°14′31″E﻿ / ﻿50.45153°N 16.24193°E﻿ / 50.45153; 16.24193
 www.czermna.pl
  (למפת שלזיה תחתית מוגדלת) ורוצלב ולבז'יך לגניצה ילניה גורה לובוש פולין גדול אופולה צ'כיה ג ר מ נ י ה קפלת הגולגולות(למפת שלזיה תחתית רגילה) ורוצלב ולבז'יך לגניצה ילניה גורה לובוש פולין גדול אופולה צ'כיה ג ר מ נ י ה קפלת הגולגולות
 
מבט חיצוני על קפלת הגולגולות
החלק הפנימי הכולל עצמות ושרידי אדם על הקירות והתקרה
קפלת הגולגולות (בפולנית: Kaplica Czaszek), או כנסיית ברתולומיאו הקדוש, היא קפלת גלוסקמאות ברובע צ'רמנה בקודובה, עיירה במחוז קלודזקו, שלזיה תחתית, פולין. המקדש נבנה ברבע האחרון של המאה ה-18 על גבול מחוז גלאץ הפרוסי, ומשמש כקבר אחים ובו אלפי גולגולות ושרידי שלד ה"מעטרים" את קירותיו הפנימיים, וכן את הרצפה, התקרה והיסודות. קפלת הגולגולת היא האנדרטה היחידה כזו בפולין, ואחת מתוך שישה בכלל אירופה.
היסטוריה

הקפלה נבנתה בשנת 1776 על ידי כומר הקהילה הבוהמיינית המקומית ואצלב טומאשק. זהו קבר אחים של אנשים שמתו במהלך מלחמת שלושים השנים (1618–1648), המלחמות השלזיות (1740–1763), ושל אנשים שמתו בגלל מגפות כולרה, עגבת ורעב.
יחד עם "הסקריסטאן" י' שמידט וחופר הקברים י' לנגר, האב טומאשק, בעקבות השראה שקיבל מבית הקברות בקפוצ'ין בעת עלייה לרגל לרומא, אסף את עצמות הנפגעים, ניקה והכניס אותן לקפלה במשך 18 שנה (החל מ-1776 עד 1794). קירות הכנסייה מלאים בשלושת אלפי גולגולות, ויש גם עצמות של עוד 21 אלף איש שנקברו במרתף. גולגולותיהם של אנשים שבנו את הקפלה, כולל טומאשק, הוצבו במרכז הבניין ועל המזבח בשנת 1804. בפנים יש צלב ושני מלאכים מגולפים עם כתובות לטיניות "קומו מן המתים" ו"בואו לדין". הקלטה בתוך הכנסייה הזמינה בשלוש שפות (פולנית, צ'כית וגרמנית) מסבירה את ההיסטוריה של הקפלה.
במהלך מלחמת העולם השנייה, המערה של הגולגולת סבלה מהזנחה כתוצאה מכיבוש גרמני של פולין. אך לאחר שהמלחמה נגמרה בשנת 1945, קבוצה של מתנדבים התמקדה בשיפוץ המערה כדי להחזיר אותה לתהילתה הקודמת. המאמצים שלהם השתלמו, והמערה של הגולגולת הוחזרה בהצלחה בקרוב.
הערות שוליים

↑  Perrin Doniger. "This Creepily Beautiful Chapel in Czermna, Poland, Is Constructed Out of Thousands of Human Bones". Smithsonian. נבדק ב-14 באוקטובר 2015. {{cite web}}:  (עזרה)
↑  Koźmiński, Andrzej (18 באוגוסט 1973). "Duszniki Zdrój, Kudowa Zdrój, Polanica Zdrój, Zieleniec i okolice". Sport i Turystyka. {{cite web}}:  (עזרה)
↑  S.A., Wirtualna Polska Media (17 בדצמבר 2015). "Kaplica Czaszek - najbardziej niezwykłe miejsce Polsce". נבדק ב-27 באוקטובר 2018. {{cite web}}:  (עזרה)
↑  "Eerie Skull Chapel in Poland Made of 3,000 Bones (PHOTOS)". The Weather Channel. 4 בנובמבר 2013. נבדק ב-14 באוקטובר 2015. {{cite web}}:  (עזרה)
↑  "Kaplica Czaszek: The Chapel of Skulls". Atlas Obscura. נבדק ב-14 באוקטובר 2015. {{cite web}}:  (עזרה)
↑  Czermna's Skull Chapel: The Fascinating Exhibit of 3000 Skulls and Countless Bones, ‏2023-04-18 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קפלת הגולגולות".
קרוזה ŠM 11

| --- | --- |

Karosa ŠM 11
 מאפיינים כלליים
 יצרן:  Karosa (אנ')
 שנות ייצור:  1981–1965
 יחידות שיוצרו:  כ-9,900
 הרכבה:  צ'כיה צ'כיה
 מודל קודם:  Škoda 706 RTO (אנ')
 מודל אחריו:  Karosa B 731 (אנ')
 אורך:  11,135 - 10,985 מ"מ
 רוחב:  2,500 מ"מ
 גובה:  2,985 מ"מ
 משקל:  8.75 - 7.8 טון
 מפרט טכני
 מנוע:  V6 צילינדרים, המפיק 180 כ"ס (מנוע סקודה סוג "634", מנוע דיזל)  V6 צילינדרים, המפיק 260 כ"ס (מנוע סקודה סוג "630", מנוע דיזל)
 הילוכים:  תמסורת ידנית - 5 מהירויות תוצרת "Praga" (אנ')  תמסורת אוטומטית - 2 מהירויות תוצרת "Praga" (אנ')
 מהירות מרבית:  65 קמ"ש
 צריכת דלק:  28 ליטר ל-100 ק"מ
 קשר:  סקודה
קרוזה ŠM 11 (בצ'כית : Karosa ŠM 11) הוא אוטובוס עירוני מתוצרת יצרנית כלי הרכב הצ'כית Karosa (אנ') אשר יוצר בין השנים 1965–1981 בצ'כיה.
"קרוזה ŠM 11"

אב הטיפוס הוצג בשנת 1962
יוצרו כ-9,900 יחידות
דגם "קרוזה ŠM 11" מוגדר "אוטובוס רצפה גבוהה" ("High-floor" (אנ'))
3 דלתות בתצורה 2 + 2 +2
מנועי דיזל תוצרת סקודה
סוג שלדה - חצי תומך עצמי עם מסגרת
"קרוזה ŠM 11" > גרסאות תצורות מושבים

31 מושבים, 59 מקומות עמידה, סך הכל 90 נוסעים
27 מושבים, 69 מקומות עמידה, סך הכל 96 נוסעים
טרוליבוס "סקודה T11"

הטרוליבוס הוא אוטובוס ציבורי המונע באמצעות רשת החשמל. הטרוליבוס דומה בחזותו ובמבנהו לאוטובוס רגיל, אך הוא מצויד במנוע חשמלי, ובאמצעים המחברים אותו אל חוטי חשמל התלויים, בדרך כלל, מעל למסלול נסיעתו.
בין השנים 1970–1964 יוצרה גרסת טרוליבוס בשם "סקודה T11". גוף דגם ה-"Škoda T11" התבסס על דגם "קרוזה ŠM 11".
אב הטיפוס יוצר בשנת 1964.
יוצרו 8 יחידות מתוכם 4 יחידות נרכשו על ידי רשות התחבורה בעיר פלזן (2 יחידות בשנת 1966 ו-2 יחידות בשנת 1970). 3 יחידות נרכשו בשנת 1967 על ידי רשות התחבורה בברטיסלאבה בסלובקיה.
הטרוליבוס האחרון בשירות, בעיר פלזן, עבר שיפוץ בשנת 1980.
אורך הדגם - 10,950 מ"מ, רוחב - 2,500 מ"מ. משקלו 8.35 טון (ריק). מספר נוסעים : 23, מקומות עמידה 71, סך הכל 94 נוסעים. מהירות שיא : 65 קמ"ש.
גלריה

"קרוזה ŠM 11"
"קרוזה ŠM 11"
"קרוזה ŠM 11"
"קרוזה ŠM 11"
"קרוזה ŠM 11"
"קרוזה ŠM 11"
"קרוזה ŠM 11" - מבט למושבי הנוסעים
"קרוזה ŠM 11" - מבט לתא הנהג ולוח מחוונים
טרוליבוס "סקודה T11" בעיר ברנו
טרוליבוס "סקודה T11" בעיר פלזן
טרוליבוס "סקודה T11" בעיר ברנו - מבט למושבי הנוסעים
ראו גם

קרוזה B 741
קרוזה מספר 80
הערות שוליים

↑  Autobusy Karosa – 6. díl – ŠM 11 a 16,5" Československý dopravák issue 4 2007 page 22
↑  "קרוזה ŠM 11" dpo.cz/o-spolecnosti/historie-mhd/historicka-vozidla/historicke-autobusy
↑  "קרוזה ŠM 11" בברטיסלאבה - תמונות imhd.sk/ba/vozidlo/1907/Karosa
↑  טרוליבוס "סקודה T11" skoda-club.net/model/skoda-t11
טרוליבוס "סקודה T11" בעיר ברנו
קפלר תקשורת

|  נתונים כלליים |
| --- | --- |
 תקופת הפעילות:  2015–הווה (כ־9 שנים) 
 ענפי תעשייה:  טלקומוניקציה 
  
 kepler.space
 
קפלר תקשורת, ‏Kepler Communications Inc. - חברה קנדית שפועלת בתחום התקשורת תוך שימוש בלוויינים קטנים בפיתוחה.
היסטוריה

מטרת החברה היא לספק בעזרת לוויינים בתקן קיובסאט שירותי תקשורת בין מחשהים, אינטרנט של הדברים ותקשורת בין הלוויינים השונים.
טכנולוגיה שפותחה על ידי החברה מאפשרת העברת נתונים בקצב 500 מגבייט בשנייה.
החברה הוקמה על ידי יוצאי אוניברסיטת טורונטו בשנת 2015. הם קיבלו מימון של 5 מיליון $ ותוך שנה סיימו תכנון וייצור של הלוויין הראשון.
הלוויינים הראשונים היו בגודל של 3U והיו מיועדים לבדיקות הטכנולוגיה. הלוויינים המבצעיים נבנו בגודל 6U. הלוויינים נבנו על ידי חברה במפעלה. באפריל 2023 מספר לוויינים פעילים הגיע ל-18. בכוונת החברה להגיע למערכת של 140 לוויינים.
בנוסף ללווייני מדגם Kepler החברה החלה לפתח לוויינים של מערכת Aether. מערכת זו מסוגלת להעביר נתונים בקצב 2.5 גיגהביט בשנייה בין לקוחותיה. חברה Spire Global הודיע על התקנת ציוד קצה של המערכת בלוויינים שלה.
רשימת לוויינים > לוויני Kepler

| 0 | 1 | 2 |
| --- | --- | --- |

| תאריך שיגור | לוויין | אתר שיגור/משגר |
| 19 בינואר 2018 | Kepler 0 KIPP | מרכז שיגור הלוויינים ג'יוצ'ואן   צ'אנגג'נג 11 |
| 29 בנובמבר 2018 | Kepler 1 CASE | מרכז החלל סאטיש דאוון   PSLV-CA |
| 3 בספטמבר 2020 | Kepler 2 TARS | מרכז החלל הגיאני   וגה |
| 28 בספטמבר 2020 | Kepler 4 Antilles Kepler 5 Amidala | קוסמודרום פלסצק   סויוס 2.1B |
| 22 במרץ 2021 | Kepler 6 Rocinante Kepler 7 C3PO | קוסמודרום בייקונור   פאלקון 9 בלוק 5 |
| 24 בינואר 2021 | Kepler 8 Amarok Kepler 9 Artemis Kepler 10 Baby Yoda Kepler 11 Daneel Kepler 12 Boba Kepler 13 Lucky  Kepler 14 Stella Kepler 15 Sudormrf |  נמל החלל קייפ קנוורל   פאלקון 9 בלוק 5 |
| 13 בינואר 2022 | Kepler 16 Astraeus Kepler 17 Karina Kepler 18 Blip-A   Kepler 19 |  נמל החלל קייפ קנוורל   פאלקון 9 בלוק 5 |
| 15 באפריל 2023 | Kepler 20  | בסיס חיל האוויר ונדנברג   פאלקון 9 בלוק 5 |
רשימת לוויינים > לווייני Aether

| 0 | 1 | 2 |
| --- | --- | --- |

| תאריך שיגור | לוויין | אתר שיגור/משגר |
| 11 בנובמבר 2023 | Aether-1  Aether-2 | בסיס חיל האוויר ונדנברג   פאלקון 9 בלוק 5 |
קפלר-42

| --- | --- |

תפישת אמן של Kepler-42 וכוכבי הלכת
 נתוני תצפית
 קבוצת כוכבים:  ברבור
 שמות נוספים:  2MASS J19285255+4437096
 סוג:  ננס אדום
 בהירות נראית:  16.2
 סיווג ספקטרלי:  M4V
 עלייה ישרה:  19ʰ 28ᵐ 53ˢ מילי-שניות קשת בשנה
 נטייה:  ‏10″ ‏37′ ‏44°‏+ מילי-שניות קשת בשנה
 מאפיינים פיזיים
 בהירות מוחלטת:  13.26
 מרחק:  126.2  שנות אור 38.69  פארסק
 רדיוס:  0.17 רדיוסי שמש
 מסה:  0.13 מסות שמש
 עוצמת הארה:  פי 0.0024 מהשמש
 טמפרטורה:  3200 K
 היסט:  24.9338±0.0204 אלפיות של שניות קשת
 מתכתיות:  −0.48 
 
קפלר-42 או בשמו הקודם KOI-961 הוא כוכב מסוג ננס אדום שנמצא במרחק של כ-126 שנות אור ממערכת השמש בקבוצת הכוכבים ברבור. ב-2012 אושר גילויים של שלושה כוכבי לכת ברדיוס של 0.57, 0.73 ו0.78 פעמים רדיוס כדור הארץ. זהו הגילוי הראשון של מערכת כוכבי לכת שכל כוכבי הלכת בה קטנים מרדיוס כדור הארץ.
מאפיינים

לקפלר-42 קווי דמיון רבים לכוכב ברנרד. הטמפרטורה, הרדיוס וספקטרום הפליטה שלהם דומים. כמו לכוכב ברנרד גם לקפלר-42 רמת מתכתיות נמוכה יחסית עם מעט קווי בליעה של נתרן וסידן, מהירות סיבוב נמוכה, מהירות רדיאלית גבוהה ומהירות עצמית גבוהה. התכונות הללו מלמדות, שכמו כוכב ברנרד, קפלר-42 הוא ננס אדום 'זקן'. החוקרים השתמשו בהשוואה לכוכב ברנרד כדי ללמוד על תכונותיו של קפלר-42.
כוכבי הלכת

בינואר 2012 דיווחה קבוצת חוקרים מהמכון הטכנולוגי של קליפורניה על מציאת שלושה כוכבי לכת סביב קפלר-42. החוקרים השתמשו בנתונים מטלסקופ החלל קפלר ובנתונים ממצפים קרקעיים- מצפה הכוכבים פלומר ומצפה הכוכבים קק. שלושת כוכבי הלכת זוהו באמצעות ליקוי. לשלושת כוכבי הלכת זמן הקפה של פחות מיומיים. לשלושת כוכבי הלכת רדיוס קטן מנוגה כשלקטן ביניהם רדיוס דומה למאדים. על פי הנתונים לשלושת כוכבי הלכת פני שטח סלעיים, אך הם מקיפים את כוכב האם הרבה פנימה מאזור ישיב (אזור שבו יכולים להתקיים מים נוזליים).
ישנה חשיבות לעובדת היות קפלר-42 ננס אדום, מכיוון שרוב הכוכבים בגלקסיית שביל החלב הם ננסים אדומים. מכיוון שרדיוסו של קפלר-42 הוא כשישית רדיוס שמש, או 1.7 רדיוס צדק, המערכת הפלנטרית שלו דומה יותר למערכת של צדק וירחיו מאשר למערכת השמש (ראו איור). עובדה זו מראה על מגוון המבנים האפשריים למערכות כוכבי לכת.
| כוכב לכת | רדיוס (RE) | זמןהקפה (d) | מרחק ממוצע (AU) | טמפרטורתפני שטח (K) |
| --- | --- | --- | --- | --- |
| b | 0.78 | 1.2137672 | 0.0116 | 519 |
| c | 0.73 | 0.45328509 | 0.0060 | 720 |
| d | 0.57 | 1.865169 | 0.0154 | 450 |
הערות שוליים

↑  אינפרא אדום קרוב של כוכבים המארחים מועמדים לכוכבי לכת בעלי מסה נמוכה, Philip S. Muirhead ועמיתים, 8 בספטמבר 2011
1 2 3 4 5  מאפייני הלוויינים של קפלר-42: כוכב קטן עם תנועה אמיתית גדולה ושלושה כוכבי לכת קטנים,‏Muirhead, Philip S. ועמיתים, ינואר 2012
השוואת מערכת קפלר-42 לצדק
קרוזיירו

מועדון ספורט קרוזיירו (בפורטוגזית: Cruzeiro Esporte Clube) הוא מועדון ספורט וקבוצת כדורגל מהעיר בלו הוריזונטה שבמדינת מינאס ז'ראיס, ברזיל. היא ואתלטיקו מיניירו הן שתי קבוצות הכדורגל הגדולות במינאס ז'ראיס.
בשנת 2019, כאשר המועדון חוגג 98 שנים להיווסדו, קרוזיירו ירדה לראשונה בתולדותיה לליגה הברזילאית השנייה.
הבעלים (90%) הנוכחי של הקבוצה הוא כדורגלן העבר של נבחרת ברזיל, רונאלדו.
היסטוריה

להיסטוריה של קרוזיירו דמיון מסוים לזו של פלמיירס, הוותיקה ממנה ב-7 שנים. קרוזיירו נוסדה ב-2 בינואר 1921 על ידי מהגרים איטלקים מבלו הוריזונטה. שמה המקורי, בדיוק כמו זה של פלמיירס, היה "סוסיאטה ספורטיבה פלסטרה איטליה" וצבעי מדיה היו כצבעי דגל איטליה: אדום, לבן וירוק.
עד לשנת 1925 היה מועדון פלסטרה איטליה (של מינאס ז'ראיס) פתוח לחברים מהקהילה האיטלקית בלבד, אז הוחלט להרשות הצטרפותם של חברים מהחברה הברזילאית הכללית. דיונים בקרב חברי המועדון בנוגע לאופי הלאומי שלו המשיכו לאורך שנות ה-30, כאשר ההתלבטות הייתה בין שימור האופי האיטלקי של פלסטרה איטליה לבין התפתחות כמועדון כלל ברזילאי.
מלחמת העולם השנייה הכריעה את הדילמה. בגלל צו ממשלתי שאסר לארגונים בברזיל לשאת שמות המזוהים עם מדינות הציר, נאלץ מועדון פלסטרה איטליה להחליף את שמו בשנת 1942. תוך מספר חודשים השתנה שם המועדון ארבע פעמים, מ"פלסטרה איטליה" ל"פלסטרה מיניירו" ול"איפירנגה", עד שקיבל את שמו הנוכחי "קרוזיירו". השם קרוזיירו מתייחס לקבוצת הכוכבים הצלב הדרומי (בפורטוגזית: Cruzeiro do Sul), שהיא אחד מסמלי ברזיל, ובכך הביעה הנהגת קרוזיירו את ההכרעה הסופית לטובת אופי ברזילאי מובהק למועדון.
שחקנים מפורסמים

ברזיל טוסטאו
ברזיל פיאזה
ארגנטינה רוברטו פרפומו
ברזיל נליניו
ברזיל דירסאו לופס
ברזיל רונאלדו
ברזיל פליפה מלו
ברזיל דידה
ברזיל ז'אירזיניו
ברזיל בלטי
ברזיל גומס
ברזיל ז'ילברטו דה סילבה מלו
ברזיל מאייקון
ברזיל אלסון
ארגנטינה חואן פבלו סורין
ברזיל לוקאס סילבה
תארים > בינלאומי

הגביע הביניבשתי :
מקום שני בשנים 1976, 1997.
גביע ליברטדורס: (2)
(1976, 1997)
מקום שני: 1977, 2009.
הסופר קאפ הדרום אמריקאי: (1)
(1998)
סופרקופה סודאמריקנה: (2)
(1991, 1992)
תארים > לאומי

ליגת העל הברזילאית: (3)
2003, 2013, 2014
מקום שני 3 פעמים
טאסה ברזיל (אוחד עם ליגת העל)‏: 1966.
הגביע הברזילאי: (5) (שיא משותף)
(1993, 1996, 2000, 2003, 2017)
מקום שני: 1998, 2014
תארים > במדינה

אליפות מינאס ז'ראיס - (38)
1926, 1928, 1929, 1930, 1940, 1943, 1944, 1945, 1956, 1959, 1960, 1961, 1965, 1966,1967, 1968,1969, 1972, 1973, 1974,1975, 1977, 1984, 1987, 1990, 1992, 1994, 1996, 1997, 1998, 2003, 2004, 2006, 2008, 2009, 2011, 2014, 2018.
הערות שוליים

↑  כתבה על הדרבי אתלטיקו מיניירו נגד קרוזיירו באתר פיפ"א (באנגלית)
↑  הודעה על איחוד התארים הברזילאים באתר CBF (בפורטוגזית)
| --- | --- |
בקרת זהויות :  LCCN: no2004040566  VIAF: 153956718   WorldCat (עם VIAF): 153956718 
ערך זה הוא קצרמרבנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ו.
קוקיתיים

| קוקיתיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוקאים
תת־סדרה:: תרופודה
משפחה:: קוקייתיים
תת־משפחה:: קוקיתיים
שם מדעי
 Cuculinae ‏לייך, 1820

קוקייה מצויה
קוקיתיים (שם מדעי: Cuculinae) היא תת-משפחה של עופות ממשפחת הקוקייתיים.
מאפיינים

ציפורים אלה הן הגדולות במשפחה כשהגדולה מכולן היא קוקיית מקור צ'אנל (Scythrops novaehollandiae), שמשקלה עד 930 גרם. הן בעלות מקורים שונים בגודלם ובאורכם. הן מצויות בעיקר בין העצים וחלקן גם על הקרקע. הן מצויות במגוון בתי גידול וחלקן נודדות כל שנה כדי להימלט מהחום או מהקור. חלקן חיות בישראל.
אלה קוקיות טפיליות אשר מטילות ביצה בקינים לא להן ומותירות את הדגירה והטיפול בגוזל לציפורים ה"מארחות". לעיתים הן שוברות את הביצים שכבר מצויות בקן או שהגוזל שלהן עושה זאת. הציפורים ה"פונדקאיות" הן בדרך כלל פרושיים, סבכיים סתריים ונחליאליים. בישראל מרבית הקוקיות מטילות את ביציהן בקיני עורבים.
הקוקיות ניזונות בעיקר מחרקים שונים  ומפירות.
מיון

תת-משפחה קוקיתיים (Cuculinae)
סוג ומין יחיד Rhinortha chlorophaea
סוג Ceuthmochares
סוג ומין יחיד Taccocua leschenaultii
סוג ומין יחיד Zanclostomus javanicus
סוג ומין יחיד Rhamphococcyx calyorhynchus
סוג Phaenicophaeus
סוג Dasylophus
סוג Clamator - בו המין קוקייה מצוייצת
סוג Coccycua
סוג ומין יחיד Pachycoccyx audeberti
סוג ומין יחיד Microdynamis parva
סוג Eudynamys
סוג ומין יחיד Urodynamis taitensis
סוג ומין יחיד Scythrops novaehollandiae
סוג Chrysococcyx - בו קוקייה ירוקה וקוקייה אזמרגדית
סוג Cacomantis - בו קוקייה חיוורת
סוג Cercococcyx
סוג Surniculus
סוג Hierococcyx
סוג קוקייה (Cuculus)
קפלר-452b

| --- | --- |

תפיסת אמן של קפלר-452b
 כוכב האם
 כוכב אם:  קפלר-452
 קבוצת כוכבים:  ברבור
 קואורדינטות
  ‑ עלייה ישרה:  19ʰ 44ᵐ 00.89ˢ
  ‑ נטייה:  ‏39.2″ ‏16′ ‏44°‏+
 מרחק מכדור הארץ:  1,400 שנות אור
 רדיוס:  1.11+0.15-0.09 R☉
 טמפרטורת פני השטח:  5,757±85 K
 מידע כללי
 סוג:  כוכב לכת חוץ-שמשי
 סיווג ספקטרלי:  G2
 תאריך גילוי:  23 ביולי 2015
 מגלה:  צוות טלסקופ החלל קפלר
 שיטת גילוי:  ליקוי
 מקום גילוי:  טלסקופ החלל קפלר
 מאפיינים מסלוליים
 ציר חצי-ראשי:  1.046±0.019 יחידה אסטרונומית
 אקסצנטריות:  0.035 
 זמן הקפה:  385 ימים
 נטיית מסלול:  89.806±0.134 מעלה
 מאפיינים פיזיים
 רדיוס קו משווה:  1.511±0.143 רדיוס כדור הארץ
 :  16.3 ± 0.2 רדיוס כדור הארץ
 מסה:  1.037 ± 0.5 מסות ארץ
 טמפרטורה ממוצעת:  265 / 8-°C K
 מסדי נתונים
 Extrasolar Planets Encyclopaedia:  דף נתונים
 SIMBAD:  דף נתונים
 
קפלר-452b (באנגלית: Kepler-452b) הוא כוכב לכת חוץ-שמשי הסובב סביב כוכב מסוג G קפלר-452. הוא התגלה על ידי טלסקופ החלל קפלר והתגלית פורסמה על ידי נאס"א ב-23 ביולי 2015. הוא היה כוכב הלכת הקטן ביותר באזור ישיב מבין אלה שאותרו עד אז וייתכן שתנאיו הפיזיים מתאימים לקיום חיים.
מאפיינים

הרדיוס של קפלר-452b הוא 1.5 רדיוסי כדור הארץ. הכוכב שלו, אותו הוא מקיף ב-385 יום, גדול ב-10% מהשמש ומרוחק ממערכת השמש 1,400 שנות אור והוא נמצא בקבוצת הכוכבים ברבור שבגלקסיית שביל החלב. גילו של הכוכב הוא 6.5 מיליארד שנים, 2 מיליארד שנים יותר מאשר גילה של השמש.
לא ידוע האם קפלר-452b בעל קרקע מוצקה כמו כדור הארץ או שמא הוא ענק גזים קטן, אך נכון ל־2016 מדעני נאס"א מעריכים כי כנראה כוכב הלכת בעל קרקע מוצקה, דבר המחזק את ההשערה כי קיים הסיכוי לגלות עליו חיים.
קפלר-452b מקבל 10% יותר אנרגיית שמש מאשר כדור הארץ.
גלריה

דיאגרמה של מסלול ההקפה של קפלר-452b במערכת קפלר-452, בהשוואה למערכת השמש הפנימית ומערכת קפלר-186. האזור הישיב בקפלר-452 גדול מעט מזה של מערכת השמש
הדמיה המשווה את כדור הארץ (משמאל) לקפלר-452b, שהיקפו גדול בכ-60% מכדור הארץ
השוואה של כוכבים קטנים שנמצאו על ידי קפלר באזור הישיב של הכוכבים המארחים שלהם
השוואה של קפלר-452b וכוכבי לכת דומים עם כדור הארץ
הערות שוליים

↑  Michele Johnson, NASA’s Kepler Mission Discovers Bigger, Older Cousin to Earth, NASA, ‏2015-07-23
קוקל

| קוקל |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוקאים
תת־סדרה:: תרופודה
משפחה:: קוקייתיים
תת־משפחה:: קוקליים
סוג:: קוקל
שם מדעי
 Centropus ‏יליגר, 1811

Centropus toulou
Centropus bengalensis
קוקל (שם מדעי: Centropus) הוא סוג של עופות ממשפחת הקוקייתיים והסוג היחידי בתת-משפחת הקוקליים (Centropodinae).
מאפיינים

עופות אלה חיים בעולם הישן מאפריקה שמדרום לסהרה ומדגסקר עד לדרום-מזרח אסיה, אינדונזיה וחלק גם באוסטרליה. הם בעלי ראשים גדולים, עיניים אדומות ומקור כהה גדול. הם חיים רוב הזמן על הקרקע או בין הענפים הנמוכים והשיחים ובעלי טפרים גדולים ברגליהם וזנב ארוך. הם אוכלי בשר הניזונים מחרקים גדולים, עכבישאים, רכיכות, ביצים, דו-חיים, זוחלים קטנים ואף יונקים קטנים ועופות קטנים. הם הורגים את הטרף במקורם החסון.
בניגוד למיני קוקיות אחרים הם אינם טפילי קנים (אנ') והם מקננים בין העצים. יש חלוקת תפקידים בין הזכרים לנקבות ולעיתים הזכרים מטפלים בגוזלים מעט יותר.
מינים

Centropus andamanensis
Centropus anselli
Centropus ateralbus
Centropus bengalensis
Centropus bernsteini
Centropus chlororhynchos
Centropus celebensis
Centropus chalybeus
Centropus colossus - נכחד
Centropus cupreicaudus
Centropus goliath
Centropus grillii
Centropus leucogaster
Centropus melanops
Centropus menbeki
Centropus milo
Centropus monachus
Centropus nigrorufus
Centropus phasianinus
Centropus rectunguis
קוקל סנגלי Centropus senegalensis
Centropus sinensis
Centropus spilopterus
Centropus steerii
קוקל ברצ'ל (Centropus superciliosus)
Centropus toulou
Centropus unirufus
Centropus violaceus
Centropus viridis